Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: egészségügyi ellátásáról (a továbbiakban: teljes körű ellátás) az ápolást, gondozást nyújtó intézményben kell gondoskodni. A már többször hivatkozott 2/1994. (I. 30.) NM rendelet 45. §-a értelmében a bentlakásos intézményben
Paragraph Index: 1112

egészségügyi ellátásáról (a továbbiakban: teljes körű ellátás) az ápolást, gondozást nyújtó intézményben kell gondoskodni. A már többször hivatkozott 2/1994. (I. 30.) NM rendelet 45. §-a értelmében a bentlakásos intézményben gondozott személy az e rendeletben foglaltak szerint részesül teljes körű ellátásban. A rendelet 54. § (2) bekezdése az otthonok kötelességévé teszi az előírt gyógyszer, valamint gyógyászati segédeszköz beszerzését. Az országgyűlési biztos álláspontja szerint a személyes gondoskodást nyújtó intézményekben gondozott személyek egészségügyi ellátását is magában foglaló teljes ellátás fogalomkörébe beletartozik az orvos által előírt gyógyszerek automatikus térítése, ezért az intézet gondozottjainak szükséges gyógyszerek térítésmentes biztosítására vonatkozó ajánlást változatlanul fenntartotta. A fenntartó az országgyűlési biztos kezdeményezését elfogadta. Az országgyűlési biztos felkérte, hogy intézkedjen a büntetésből alkalmazott kimenőmegvonás és zsebpénzvisszatartás gyakorlatának megszüntetéséről. Az igazgató álláspontja szerint a vizsgálat által kifogásolt hirdetményt: „Máig érthetetlen okból, saját elhatározásból és az intézet vezetőjének engedélye vagy akár csak előzetes tájékoztatása nélkül, a kihelyezett részleg közalkalmazottja helyezte el, közvetlenül az ellenőrzést megelőző időszakban. Az intézmény vezetőjének tehát nem volt tudomása a leírtakról.” Az intézet igazgatója — válaszleveléből kitűnőleg — arról sem tudott, hogy működése ideje alatt a gondozottak bármelyikével szemben büntetésből kimenőmegvonást alkalmaztak volna. Az intézmény székesfehérvári telephelyén készült videofelvételen látható, és jól olvasható a faliújságon szereplő, a jelentésben foglaltakat megalapozó hirdetmény szövege, amely szerint: „Büntetés: zsebpénzhalasztás, kimenő-viszszavonás, intézetből való elhelyezés.” A kezdeményezés visszautasításán túl semmi más nem engedett arra következtetni, 2000/88/II. szám miért szükségszerű velejárója a zsebpénzvisszatartás és a kimenőmegvonás élő gyakorlatának az, hogy az igazgató tudomással bírjon azok alkalmazásáról. Válaszából kitűnőleg nem volt ismerete arról sem, hogy ki, miért, milyen megfontolás alapján, és mikor helyezte el a hirdetmény szövegét a faliújságon. Az, hogy az intézmény vezetőjének nincs ismerete arra vonatkozóan, hogy a gondozottak bármelyikével szemben büntetésből kimenőmegvonást alkalmaztak volna, nem jelenti feltétlenül azt is, hogy ilyen eset az intézetben — működési ideje alatt — nem fordult még elő. Mindezek alapján a büntetésből alkalmazott kimenőmegvonás és zsebpénzvisszatartás tényének jelentésben történő rögzítését — a vizsgálat időpontjában rendelkezésünkre álló adatok alapján — megalapozottnak tartotta az országgyűlési biztos. Pozitívumként értékelte a kérdéssel kapcsolatban, hogy az általa kifogásolt iratot eltávolították, továbbá hogy az igazgató az intézet dolgozóinak figyelmét nyomatékosan felhívta a gondozottak elleni büntetések alkalmazásának tilalmára. Felkérte, hogy gondoskodjon az intézet házirendjének jól látható helyeken történő kifüggesztéséről. A házirend hiányát rögzítő megállapítást is vitatta az intézet vezetője. A vizsgálat résztvevői nem vonták kétségbe az igazgatótól kapott tájékoztatás valóságtartalmát — jelesül, hogy az intézetben állandó jelleggel kifüggesztett a házirend, és az alapdokumentumot csak a helyszíni vizsgálat idején folyó felújítási munkák alatt távolították el —, csupán a házirend hiányának általuk tapasztalt tényét konstatálták. Erre, valamint a szociális igazgatásról és szociális ellátásokról szóló

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes